text: През 2022 година: Meizu 19 и Flyme 10 след април, X серията продължава, а може да видим и Meilan смартфон – Meizu и Flyme фен клуб България
  През 2022 година: Meizu 19 и Flyme 10 след април, X серията продължава, а може да видим и Meilan смартфон
  Новини 30 окт. 2021 30 окт. 2021 Meizu MY+
  Вече всички смартфони на компанията, произведени през последните две години, са с Flyme 9.2. Освен надграждането на фирмения интерфейс, Meizu 17 серията получи и надграждане до Android 11.
  Тия дни пък Tencent Games, която управлява най-популярната в Китай MOBA (Multiplayer Online Battle Arena) игра "Honor of Kings", обяви актуализация, обхващаща някои Android телефони. Добавен е бутон за превключване, чрез който потребителите могат да избират поддръжка на 120 кадъра в секунда. В списъка на поддържаните устройства са и Meizu 18 и Meizu 18s сериите, а също и Meizu 18X.
  Наскоро в T.I.T Creative Park Conference Center в Гуанджоу компанията проведе събитие лице в лице с местни фенове. Служители на ключови позиции в Meizu Technology, между които и вицепрезидентът Wan Zhiqiang, представиха и показаха на място най-новите смартфони, както и последните продукти от сериите lipro, PANDAER и mblu. След това отговаряха на въпросите на присъстващите.
  В рамките на събитието от Meizu разкриха и малко за бъдещата си политика:
  • Очаква се флагманската серия Meizu 19 да бъде представена след април 2022г.
  • Междувременно ще се произвеждат още продукти с марките lipro, PANDAER и mblu.
  • Flyme 10 ще бъде обявен едновременно с водещ продукт. Тъй като Flyme 9.2 беше представен съвсем скоро, възможно е Flyme 10 да дойде с Meizu 19s серията през второто полугодие на 2022.
  • X серията вероятно ще продължи, като може би ще бъде от средния клас.
  • Възможно е отново да се призвеждат Meilan смартфони, ако има интерес.
  • Произведените до момента lipro продукти, които не са смарт, постепенно ще преминат към продукти за интелигентния дом.